b'\n_START_ARTICLE_\nJ.G.M. Lessard\n_START_SECTION_\n\xc5\xbdivljenjepis\n_START_PARAGRAPH_\nLeta 1978 je diplomiral iz poslovne administracije na Kraljevem voja\xc5\xa1kem kolid\xc5\xbeu v Saint-Jeanu. Nato je bil dodeljen Kraljevemu 22. polku (Royal 22e R\xc3\xa9giment), in Kanadskemu zra\xc4\x8dnoprevoznemu polku (Canadian Airborne Regiment), na kar pa je \xc5\xbee prevzel poveljstva; sprva je bil poveljnik 3. in nato 1. bataljona Kraljevega 22. polka (1992-94), nato pa Centra za bojno usposabljanje (Combat Training Centre) (1997-1999) in komandant \xc5\xa0tabnega kolid\xc5\xbea Kanadske kopenske sile (Canadian Land Force Staff College) (1999-2001). Njegova naslednja zadol\xc5\xbeitev je bil polo\xc5\xbeaj namestnika poveljnika Udarne flote Atlantik (Striking Fleet Atlantic) (2001-2003); nato pa je bil poveljnik Centralnega podro\xc4\x8dja Kanadskih kopenskih sil (julij 2003 - februar 2005) in pomo\xc4\x8dnik na\xc4\x8delnika kopenskega general\xc5\xa1taba (februar 2005 - junij 2007)._NEWLINE_V \xc4\x8dasu svoje kariere je bil dvakrat dodeljen \xc5\xa1tabu 1. kanadske divizije in bil tudi \xc4\x8dlan Odbora za pregled razvoja \xc4\x8dastnika Kanadskih sil (Canadian Forces Officer Development Review Board). Poleg kon\xc4\x8danega kolid\xc5\xbea je v tem \xc4\x8dasu tudi kon\xc4\x8dal \xc5\xa0tabn kolid\xc5\xbe Kanadske kopenske sile, \xc5\xa0tabni kolid\xc5\xbea Britanske kopenske vojske in Vojni kolid\xc5\xbe Kopenske vojske ZDA; na slednjem je opravil magisterij iz strate\xc5\xa1kih \xc5\xa1tudij._NEWLINE_Leta 1985 je bil kot \xc4\x8dlan kanadskega kontingenta poslan na misijo UNFICYP na Ciper. V letih 1993-94 je bil poveljnik 1. bataljonske skupine Kraljevega 22. polka v sklopu UNPROFORja; v Bosno in Hercegovino se je vrnil leta 1996 kot namestnik poveljnika 5. kanadske ve\xc4\x8dnacionalne brigade (5 Canadian Multinational Brigade), ki je delovala v sklopu IFORja. Med 2. februarjem in 1. novembrom 2008 je bil poveljnik Regionalnega poveljstva Jug v sklopu afganistanske misije SFOR._NEWLINE_11. maja 2009 je Lessard prevzel poveljstvo Poveljstva kanadske ekspedicijske sile (Canadian Expeditionary Force Command).'